cyanic-selkie/wikianc huggingface dataset:
सनातन धर्म के संस्कार
समावर्तन
गुरुकुल से विदाई लेने से पूर्व शिष्य का समावर्तन संस्कार होता था। इस संस्कार से पूर्व ब्रह्मचारी का केशान्त संस्कार होता था और फिर उसे स्नान कराया जाता था। यह स्नान समावर्तन संस्कार के तहत होता था। इसमें सुगन्धित पदार्थो एवं औषधादि युक्त जल से भरे हुए वेदी के उत्तर भाग में आठ घड़ों के जल से स्नान करने का विधान है। यह स्नान विशेष मन्त्रोच्चारण के साथ होता था। इसके बाद ब्रह्मचारी मेखला व दण्ड को छोड़ देता था जिसे यज्ञोपवीत के समय धारण कराया जाता था। इस संस्कार के बाद उसे विद्या स्नातक की उपाधि आचार्य देते थे। इस उपाधि से वह सगर्व गृहस्थाश्रम में प्रवेश करने का अधिकारी समझा जाता था। सुन्दर वस्त्र व आभूषण धारण करता था तथा आचार्यो एवं गुरुजनों से आशीर्वाद ग्रहण कर अपने घर के लिये विदा होता था। यह संस्कार बच्चे से परिपक्वता की ओर उसे युवा बनाता है। इस संस्कार के समय उसकी उम्र 23-24 वर्ष के लगभग मानी गई है।
विवाह
प्राचीन काल से ही स्त्री और पुरुष दोनों के लिये यह सर्वाधिक महत्वपूर्ण संस्कार है। यज्ञोपवीत से समावर्तन संस्कार तक ब्रह्मचर्य व्रत के पालन का हमारे शास्त्रों में विधान है। वेदाध्ययन के बाद जब युवक में सामाजिक परम्परा निर्वाह करने की क्षमता व परिपक्वता आ जाती थी तो उसे गृर्हस्थ्य धर्म में प्रवेश कराया जाता था। लगभग पच्चीस वर्ष तक ब्रह्मचर्य का व्रत का पालन करने के बाद युवक परिणय सूत्र में बंधता था।
हमारे शास्त्रों में आठ प्रकार के विवाहों का उल्लेख है- ब्राह्म, दैव, आर्ष, प्रजापत्य, आसुर, गन्धर्व, राक्षस एवं पैशाच। वैदिक काल में ये सभी प्रथाएं प्रचलित थीं। समय के अनुसार इनका स्वरूप बदलता गया। वैदिक काल से पूर्व जब हमारा समाज संगठित नहीं था तो उस समय उच्छृंखल यौनाचार था। हमारे मनीषियों ने इस उच्छृंखलता को समाप्त करने के लिये विवाह संस्कार की स्थापना करके समाज को संगठित एवं नियमबद्ध करने का प्रयास किया। आज उन्हीं के प्रयासों का परिणाम है कि हमारा समाज सभ्य और सुसंस्कृत है।
जाहिदपुर गाँव, मसौढी (पटना)
जाहिदपुर मसौढी, पटना, बिहार स्थित एक गाँव है।
अण्डा
अण्डा गोल या अण्डाकार जीवित वस्तु है जो बहुत से प्राणियों के मादा द्वारा पैदा की जाती है। अधिकांश जानवरों के अंडों के ऊपर एक कठोर आवरण होता है जो अण्डे की सुरक्षा करता है। यद्यपि अण्डा जीवधारियों द्वारा अपनी संताने पैदा करने का मार्ग है, किन्तु अण्डा खाने के काम भी आता है। पोषक तत्वों की दृष्टि से इसमें प्रोटीन एवं चोलाइन भरपूर मात्रा में पाये जाते हैं।
अंडे का आकार
प्रत्येक जाति की चिड़ियों के अंडों में, थोड़ी बहुत भिन्नता भले ही हो, पर इनकी अपनी एक विशेषता होती है। प्रत्येक जाति के पक्षियों के अंडों का आकार, माप और रंग अनूठा होता है।
पक्षियों के जीवन और उनके अंगों के आकार, माप, सतह की रचना (texture) और रंग में एक संबंध है। उसी प्रकार एक थोक या समूह (clutch) के अंतर्गत अंडों की संख्या और किसी ऋतु में थोकों की संख्या में एक संबंध होता है।
अंडे की माप मुख्यत: अंडा देनेवाली चिड़िया के डीलडौल पर निर्भर करती है, किंतु यह आवश्यक नहीं है कि अनुपात हमेशा एक हो। इसके दो कारण हैं :
मुर्गी के अंडे का जो आकार होता है, वही आकार प्राय: अन्य चिड़ियों के अंडों का होता है। अंडा एक दिशा में लंबा होता है और उसका एक छोर गोलाकार और दूसरा छोर थोड़ा नुकीला होता है। अंडे एक छोर पर गोल और दूसरे छोर पर नुकीले होने से सरलता से लुढ़क नहीं पाते। साथ साथ अंडों के नुकीले भाग घोंसले के मध्य में केंद्रित हो जाने और उनका गोलाकार भाग बाहर की ओर होने से, यदि घोंसले में तीन चार अंडे हों तो वे सभी आसानी से अँट जाते हैं। कुछ चिड़ियों के अंडे लगभग गोलाकार होते हैं। उल्लू के अंडे गोलाकार और बतासी के अंडे पतले और दोनों छोरों पर गोल होते हैं।
कुछ चिड़ियों के अंडों की सतहें चिकनी होती हैं, कुछ की चमकीली (glossy), कुछ की बहुत अधिक पालिशदार (highly burnished) और कुछ की खुरदरी तथा खड़ियानुमा होती है।
रंग
अंडों का रंग भी भिन्न भिन्न चिड़ियों में भिन्न-भिन्न होता है। कुछ चिड़ियों के अंडे बिल्कुल सफेद होते हैं, किंतु कुछ के अंडे रंगीन, हरे, नीले, भूरे और ललछौंह होते हैं। कुछ के अंडों का रंग बिल्कुल एक समान (uniform) होता है और कुछ का चितकबरा अथवा चित्तीदार। चित्तियाँ धब्बे के रूप में, अथवा चकत्तों (blotches) के रूप में होती है और थोड़ी अथवा अत्यधिक संख्या में होती हैं। धब्बे अंडों की सतह पर समान रूप से बिखरे हो सकते हैं, अथवा किसी भाग में अधिक और किसी भाग में कम। कुछ जाति के पक्षियों में एक ही जाति के अंतर्गत विभिन्न सदस्यों के अंडों के रंग और चिह्नों (markings) में व्यक्तिगत भिन्नता होती है।
अंडे का रंग मुख्य रूप से रक्षात्मक होता है। अतएव हरी डालियों पर दिए जानेवाले अंडों का रंग हरा और जमीन पर दिए जानेवाले अंडों का रंग प्राय: भूरा होता है। कोटर अथवा बिल के अंडे प्राय: सफेद होते हैं, जिससे पक्षी अंधेरे में भी उनका पता लगा सके।
अंडों की संख्या
गिलमाट और रेजरबिल केवल एक ही अंडा देती हैं, परावत या जंगली कबूतर और गरुड़ (golden eagel) दो, ढोमरा या गंगचिल्ली की विभिन्न जातियाँ तीन और टिट्टिभ की अनेक जातियाँ चार अंडे देती हैं। अनेक जातियाँ पाँच छह अंडे तक देती है। कुछ गानेवाली छोटी किस्म की चिड़ियों में सात आठ से लेकर दस बारह तक अंडे मिलते हैं। शिकार की कुछ चिड़ियों और बतखों में इससे भी और अधिक संख्या पाई जाती है।
अधिकांश चिड़ियाँ, यदि उनके अंडे चुरा लिए जाऐं, अथवा नष्ट हो जाऐं, अथवा अंडों को त्यागने के लिए वे बाध्य कर दी जायें, तो फिर से अंडे देती हैं, क्योंकि हर पक्षी के अंडों की एक निश्चित संख्या होती है। जब तक यह संख्या पूरी नहीं हो जाती, वह अंडे देना समाप्त नहीं करती। चिड़ियाँ साधारणतया एक ऋतु में एक ही बार अड़े देती हैं। कुछ गानेवाली चिड़ियाँ ऋतुकाल में दो या तीन बार भी बच्चे उत्पन्न करती हैं।
जिन चिड़ियों के अंडे और बच्चे अधिक नष्ट होते हैं, अथवा जो अल्पायु होती हैं, उनमें जनन तीव्र गति से और अंडों की संख्या अधिक होती है। चिड़ियों की आयु का भी प्रभाव उनके अंडों की संख्या पर पड़ता है। प्रथम बार माँ बननेवाली चिड़ियाँ कम और दूसरी या तीसरी बार अंडे देनेवाली चिड़ियाँ अधिक अंडे देती हैं।
अंडसेवन और इनका उद्भवन (incubation)
अंडों की संख्या जब पूरी हो जाती है, तब उनका सेना प्रारंभ होता हैं। पक्षी बड़ी लगन और तत्परता से अंडे सेते हैं, अपने पंखों से उन्हें गरम रखते तथा उनकी रक्षा करते हैं :
अधिकांश जातियों में नर और मादा दोनों ही अंडसेवन का कार्य करते हैं, भले ही अंडे सेने का कार्य एक थोड़ा करता है तो दूसरा अधिक। कभी कभी दिन में मादा अंडे सेती है और रात्रि में नर। कुछ जातियों में केवल मादा ही अंडे सेती हैं, किंतु ऐसी अवस्था में नर उसके लिए भोजन जुटाता है। किसी किसी जाति में नर और मादा बारी बारी सें आते जाते रहते हैं।
अंडा-सेवन-काल में मादा का ध्यान अंडे सेने में कुछ ऐसा लग जाता है और उसमें ऐसी एकाग्रता उत्पन्न हो जाती है कि यदि कोई उसके अंडे को हटाकर अन्य कोई वस्तु, जैसे पत्थर के टुकड़े, रोड़े इत्यादि, भी रख दे तो वह बिना देखे सुने उनपर बैठकर उन्हें सेती रहेगी। बहुधा ऐसा देखा गया है कि अंडों के खराब या निर्जीव हो जाने पर भी मादा एक लंबी अवधि तक उन्हें सेती रहती है।
कबूतरों में नर बड़े चाव से अंडा सेता है। यही नहीं, बल्कि मादा को हटाकर स्वयं अंडों पर बैठता है। नर स्वयं नहीं दे सकता, किंतु संतानप्रेम की अभिलाषा से वह किसी तरह मादा को रिझाकर जोड़ा बाँध लेता है, मादा से अंडे दिलवा लेता है और फिर उसके बाद उनके सेने तथा शिशुपालन की सारी क्रिया स्वयं बड़े चाव से संपन्न करता है। लैपलैंड और औक (auk) जाति के पक्षियों में नर की संख्या अधिक है, मादा की कम। अत: सभी नर जोड़ा बाँधने में सफल नहीं हो पाते, पर उनकी अंडा सेने तथा संतान पालन का अभिलाषा दिल से नहीं जाती।
इससे ठीक विपरीत कुछ पक्षी ऐसे भी हैं, जो अंडों को स्वयं न सेकर दूसरों से सेवाते हैं। कोयल, पपीहा आदि इनमें मुख्य हैं, जो चोरी से अपने अंडे कौवे, चर्खी अथवा सतभइए (seven sisters) आदि के घोंसलों में रख आते हैं और उन्हें मूर्ख बनाकर उनसे धात्री का काम लेते हैं।
कुछ ऐसे पक्षी हैं, जो अंडों को न तो स्वयं सेते हैं और न औरों से सेवाते हैं, बल्कि उन्हें धूप के ताप से पकाकर उनकी रक्षा करते हैं। शुतुरमुर्ग नामक पक्षी अपनी छाती की रगड़ से गड्ढा तैयार करता है और उसके चारों ओर चोंच से बालू रखकर दीवार सी खड़ी कर लेता है। फिर इसी में मादाएँ, प्राय: 20 से 30 तक, अंडे देते हैं। शतुरमुर्ग की एक ही मादा नहीं होती, एक नर की कई पत्नियाँ होती हैं और ये सभी बारी से इसमें अंडे पारती जाती हैं। अंडे देने का काम पूरा हो जाने पर, इनपर एक हल्की सी बालू की परत बिछा दी जाती है। दिन भर सूर्य की किरणों से ये अंडे गरम रहते हैं। रात्रिकाल में ये पक्षी इनपर बैठपर इन्हें उष्णता प्रदान करते हैं।
कई पक्षी ऐसे हैं, जो किसी उष्ण जल के झरने के समीप गढ़े बनाकर उनमें अंडे देते हैं, फिर उन्हें ढककर अन्यत्र चले जाते हैं। झरने के उष्ण जल से ये अंडे गरम रहते हैं। समय पूरा होने के दिन ये लौटकर आते हैं और ऊपर की मिट्टी को हटा देते हैं, फिर बच्चे अंडे फोड़कर बाहर चले आते हैं।
जहाँ अत्यधिक गर्मी पड़ती हैं, वहाँ के पक्षी अंडों को ठंढा रखने की व्यवस्था करते हैं, गरम रखने की नहीं। इसके लिए वे जल में अपनी चोंच भिगो भिगोकर उनसे अंडों को भिगोते रहते हैं, ताकि अत्यधिक ताप के कारण उन्हें क्षति न पहुँचे।
सेवनकाल भी, चिड़ियों में विभिन्न होता है। बड़ी चिड़ियों में अथवा उन चिड़ियों में जिनके बच्चे भली भाँति विकसित होकर उत्पन्न होते हैं, सेवनकाल लंबा होता है। किसी किसी में सेवनकाल एक महीने का और किसी किसी में दो सप्ताह से भी कम का होता है। किसी किसी पक्षी को महीने अंडे सेते बीतते हैं। मुर्गी को अंडा सेने में तीन सप्ताह लगते हैं, तीतर को चार, हंस को पाँच तथा कैंडर नामक पक्षी को पूरे दो महीने।
भ्रूण और शिशु
अंडे से बाहर आने पर शिशु चिड़िया के प्रथम कुछ सप्ताह कुछ विशेष कठिनाइयों एवं खतरों के होते हैं। इन दिनों वह न केवल छोटी और कमजोर होती हैं, बल्कि प्राय: स्वयं भोजन चुगने में असमर्थ तथा उड़ने से भी लाचार होती है। भिन्न जाति के पक्षियों के शिशु भिन्न अवस्था में उत्पन्न होते हैं और इस आधार पर उनका वर्गीकरण निम्नलिखित दो प्रमुख श्रेणियों में किया जा सकता है :
नीड़त्यागी शिशु की आँखें जन्म से ही खुली होती हैं और इनका शरीर मुलायम परों से ढका होता है। ये आरंभ से ही सतर्क तथा चंचल होते हैं और दौड़ या तैर सकते हैं। हाँ, यदि इन्हें छेड़ा न जाय तो जन्म के पश्चात् कुछ घंटों तक ये शांत पड़े रहना पसंद करेंगे। ये प्रारंभ से ही अपना दाना स्वयं चुगना शुरु कर देते हैं। बतख और मुर्गी के शिशु इसके अच्छे उदाहरण है। जंगली चिड़ियों में टिट्टिभ, जलकुक्कुटी (rail), बतख और शिकार की अन्य चिड़ियों के शिशु भी ऐसा ही करते हैं। शिकार की चिडियों में एक और विशेषता यह होती है कि ये शीघ्र ही उड़ने भी लगती हैं।
पक्षी जिस तत्परता के साथ अंडे सेते हैं, उसी तत्परता से अपनी संतान का पालन पोषण एवं रक्षण भी करते हैं। संतानरक्षा में बहुधा देखा गया है कि पक्षी अपने प्राण की भी चिंता नहीं करते। संतानरक्षा में तरह-तरह की बहानेबाजियाँ करके ये पक्षी आगंतुक को अचंभे में भी डाले देते हैं। बहुधा ये उसे देखकर इस प्रकार लँगड़ाने लगते हैं, मानो किसी शिकारी द्वारा घायल कर दिए गए हों। दुश्मन शिकारी, बधिक, श्वान, शृगालादि इन्हें पकड़ने की आशा लेकर जब इनका पीछा करते हैं, तो ये दूर तक चकमा देते हुए निकल जाते हैं और तब एकाएक तेजी से उड़कर कहीं चल देते हैं। इस तरह दुश्मन को घोंसले से दूर ले जाकर उसे पथभ्रष्ट कर देते हैं, जिससे वह किसी और दिशा में चल दे तथा नीड़ के शिशुओं पर आई विपदा इस तरह टल जाए। चिड़ियाँ दूसरों की आँख में धूल झोंकना भी खूब जानती हैं। जब वे कभी घिर जाती हैं तो मृतत् होकर जमीन पर लेट रहती हैं, जिसे देखनेवाला उन्हें मृत समझकर आगे की ओर बढ़ जाता है। फिर ये शीघ्र जमीन छोड़कर आगे भाग खड़ी होती है। कभी-कभी पकड़ी जाने पर भी ये मृतक होने का स्वाँग भरती हैं, ताकि हम इन्हें मृत समझकर छोड़ दे।
परनामी मंदिर, मलिका हांस पाकपतन
परनामी मंदिर, मलिका हांस पाकपतन
मलिका हांस  का प्रसिद्ध ऐतिहासिक शहर पाकपट्टन से सिर्फ 18 किमी दूर स्थित है। इस शहर की प्रसिद्धि का कारण वह हुजरा है जहां वारिस शाह ने हीर लिखा था। बहुत कम लोग जानते हैं कि मलिका  हांस में एक और ऐतिहासिक इमारत है जो अपनी प्राचीनता, सुंदरता और महत्व के लिए प्रसिद्ध है और कभी संयुक्त उपमहाद्वीप की सबसे महत्वपूर्ण जगह थी। जिस समय वारिस शाह मलिका  हांस में अपना हीरा लिख ​​रहे थे, उस समय प्रसिद्ध मंदिर अपनी प्रसिद्धि की ऊँचाई पर था। प्राचीन इतिहास को ध्यान में रखते हुए, मलिका  हांस की कई जीर्ण-शीर्ण इमारतें हैं जो कभी अल्पसंख्यक पूजा या धार्मिक संस्कारों के लिए उपयोग की जाती थीं। उनमें से एक प्रसिद्ध मंदिर है जो वारिस शाह मस्जिद के पीछे की गली में स्थित है। मस्जिद देखने के बाद, हम सड़कों से गुजरे और मंदिर के सामने खड़े हो गए। एक बड़ी पुरानी शैली की लकड़ी का दरवाजा था। जो बंद था दरवाजे पर एक लंबी दस्तक के बाद, एक छोटा लड़का आया जो घूमता नहीं था। उन्होंने प्यार से समझाया कि वह बहुत दूर से आए थे और उन्हें केले के मंदिर को देखने के लिए कुछ मिनटों में आना था। अंदर से इतनी महिलाओं की आवाजें आईं कि अंदर आना मना है। एक स्थानीय दोस्त ने भीख मांगी और कुछ शर्तों पर बड़ी मुश्किल से प्रवेश किया, न कि तस्वीरें लीं और न ही उसकी हालत के बारे में किसी से बात की। जब मैंने होस्ट से पूछा कि क्यों, उन्होंने कहा कि अंदर आवास था और उन्होंने मंदिर को बर्बाद कर दिया था। यही कारण है कि वे तस्वीरें लेने से मना करते हैं। खैर, वे अंदर गए।
यह मंदिर लगभग 400 से 500 वर्ष पुराना है। इस मंदिर की वास्तुकला और डिजाइन पाकिस्तान के सभी पुराने मंदिरों से बहुत अलग है। कई ऊँची मूर्तियाँ थीं, जिनमें से एक बारिश के देवता थे, दूसरे स्वास्थ्य के देवता और तीसरे भोजन के देवता। जहाँ हिन्दू दूर-दूर से पूजा करने आते थे। इन देवताओं के अलावा, कई खड़े देवी-देवता थे जिनकी वेशभूषा और डिजाइन थोड़े ग्रीक थे। देवता आज भी मौजूद नहीं हैं, लेकिन ये ग्रीक देवी अभी भी अपने मूल रूप में मौजूद हैं। प्रणामी मंदिर एक बोर्डिंग स्कूल था जहाँ संस्कृत में हिंदू धर्म के अश्लोक पढ़ाए जाते थे। विभाजन के बाद, हिंदुओं के प्रवास के कारण स्कूल को समाप्त कर दिया गया था। लगभग 70 एकड़ के क्षेत्र में फैले हुए प्रणामी मंदिर के मुख्य भवन में एक सुरंग भी थी। जो लंबे समय से बंद होने के कारण अव्यवस्था की स्थिति में है और आगे कोई सूचना उपलब्ध नहीं है। प्रणामी मंदिर के पुजारी अपने समय के एक महत्वपूर्ण व्यक्ति थे और हिंदू धर्म के केंद्रीय नाथ मंदिर समिति से जुड़े थे। एचकेएल भगत, भारत के एक मंत्री, विभाजन के बाद यहाँ आए क्योंकि उनके पिता यहाँ सबसे बड़े पुजारी थे।
दशकों से बंद पड़े प्रणामी मंदिर अपने अस्तित्व की लड़ाई लड़ रहा है। मंदिर की जमीन पर लगातार कब्जा हो रहा है। मंदिर का मुख्य भवन, जिसे कभी बंद कर दिया गया था, अब बंदोबस्ती विभाग के सहयोग से एक परिवार के कब्जे में है। जिसकी भैंस और बकरी भी साथ रहते हैं। मंदिर के विशेष भवन का विध्वंस जारी है। अतीत में, जब पर्यटक आते थे, तो परिवार उन्हें मंदिर देखने की अनुमति देता था। लेकिन अब सभी प्रकार के पर्यटकों को प्रवेश करने से रोक दिया जाता है। इसका मुख्य कारण यह है कि मंदिर के अंदर रहने वाले परिवार को बहुत नुकसान हुआ है और दूसरी मंजिल पर खड़े देवी-देवताओं को धीरे-धीरे ध्वस्त किया जा रहा है। भवन की छवि को हटा दिया गया है। और मंदिर की बारीक टाइलें उखाड़ी जा रही हैं और आसपास के कमरों की मरम्मत की जा रही है। लोग अब आस-पास की इमारतों में रहने लगे हैं। इससे मुख्य भवन को काफी नुकसान हो रहा है। जब मैं पांच साल पहले यहां आया था। और अब इमारत अधिक खंडहर लग रही है। अगर ऐसा ही चलता रहा तो शायद अगले पांच से दस सालों में यह मंदिर केवल किताबों में ही जीवित रह पाएगा। पुरातत्व विभाग, बंदोबस्ती विभाग और बंदोबस्ती विभाग इस बर्बाद विरासत को बचाने की कोशिश कर सकते हैं। मंदिर के अंदर रहने वाले परिवार को बाहर निकालने और इसे सीधे नियंत्रण में लाने की तत्काल आवश्यकता है।
कुण्डी-कंड०I, पौडी तहसील
कुण्डी-कंड०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
नूतनतम युग
होलोसीन ईपॉक या नूतनतम युग (Holocene /ˈhɒlɵsiːn/) भूवैज्ञानिक युग है जो अत्यंतनूतन युग के पश्चात आरम्भ हुआ। वर्तमान युग होलोसीन ईपॉक ही है। मौजूदा ईपॉक का नाम होलोसीन ईपॉक है, जो 11700 साल पहले शुरू हुआ था। इस होलोसीन ईपॉक (युग) को तीन अलग-अलग कालों में बांटा गया है- अपर, मिडल और लोअर। इनमें तीसरे यानी लोअर काल को मेघालयन नाम दिया गया है।
कोडुंगलूर
कोडुंगलूर (Kodungallur) भारत के केरल राज्य के त्रिस्सूर ज़िले में स्थित एक नगर है। इसे ब्रिटिश राज काल में क्रैंगानोर (Cranganore) और उस से पूर्व महोदयपुरम (Mahodayapuram) कहा जाता था। यह एक बंदरगाह नगर है जो केरल अनूपझीलों के उत्तरी अंत पर बसा हुआ है। यहाँ का कोडुंगलूर भगवती मंदिर प्रसिद्ध है।
आवागमन
मुम्बई-कन्याकुमारी राष्ट्रीय राजमार्ग 66 यहाँ से गुज़रता है और इसके द्वारा यह भारत के कई स्थानों से सड़क द्वारा जुड़ा हुआ है।
प्रफुल्ल चन्द्र राय
डाक्टर प्रफुल्लचन्द्र राय ( 2 अगस्त 1861 -- 16 जून 1944) भारत के महान रसायनज्ञ, उद्यमी तथा महान शिक्षक थे। आचार्य राय केवल आधुनिक रसायन शास्त्र के प्रथम भारतीय प्रवक्ता (प्रोफेसर) ही नहीं थे बल्कि उन्होंने ही इस देश में रसायन उद्योग की नींव भी डाली थी। 'सादा जीवन उच्च विचार' वाले उनके बहुआयामी व्यक्तित्व से प्रभावित होकर महात्मा गांधी ने कहा था, "शुद्ध भारतीय परिधान में आवेष्टित इस सरल व्यक्ति को देखकर विश्वास ही नहीं होता कि वह एक महान वैज्ञानिक हो सकता है।" आचार्य राय की प्रतिभा इतनी विलक्षण थी कि उनकी आत्मकथा "लाइफ एण्ड एक्सपीरियेंसेस ऑफ बंगाली केमिस्ट" (एक बंगाली रसायनज्ञ का जीवन एवं अनुभव) के प्रकाशित होने पर अतिप्रतिष्ठित अंतरराष्ट्रीय विज्ञान पत्रिका "नेचर" ने उन्हें श्रद्धासुमन अर्पित करते हुए लिखा था कि "लिपिबद्ध करने के लिए संभवत: प्रफुल्ल चन्द्र राय से अधिक विशिष्ट जीवन चरित्र किसी और का हो ही नहीं सकता।"
डॉ॰ राय को 'नाइट्राइट्स का मास्टर' कहा जाता है। उन्हें रसायन के अलाव इतिहास से बड़ा प्रेम था। फलस्वरूप, इन्होंने १०-१२ वर्षो तक गहरा अध्ययन कर हिंदू रसायन का इतिहास नामक महत्वपूर्ण ग्रन्थ लिखा, जिससे आपकी बड़ी प्रसिद्धि हुई। इस पुस्तक द्वारा प्राचीन भारत के अज्ञात, विशिष्ट रसायन विज्ञान का बोध देश और विदेश के वैज्ञानिकों को हुआ, जिन्होंने डॉ॰ राय की बहुत प्रशंसा की। यूरोप की कई भाषाओं में इस पुस्तक के अनुवाद प्रकाशित हुए हैं तथा इसी पुस्तक के उपलक्ष्य में डरहम विश्वविद्यालय ने आपको डी. एस-सी. की सम्मानित उपाधि प्रदान की।
आचार्य प्रफुल्ल चन्द्र राय भारत में केवल रसायन शास्त्र ही नहीं, आधुनिक विज्ञान के भी प्रस्तोता थे। वे भारतवासियों के लिए सदैव वन्दनीय रहेंगे।
जीवन परिचय
डाक्टर प्रफुल्लचंद्र राय का जन्म बंगाल के खुलना जिले के ररूली कतिपरा नामक ग्राम में 2 अगस्त 1861 ई. को एक कायस्थ परिवार में हुआ था। इनके पिता, श्रीहरिश्चंद्र राय, मध्यवृत्ति के संपन्न गृहस्थ तथा फारसी के विद्वान् थे। अंग्रेजी शिक्षा की ओर इनका आकर्षण था, इसलिये इन्होंने अपने गाँव में एक "मॉडल" स्कूल स्थापित किया था, जिसमें प्रफुल्लचंद्र ने प्राथमिक शिक्षा पाई। तदुपरांत इनका परिवार कलकत्ता चला आया, जहाँ ये उस समय के सुप्रसिद्ध हेयर स्कूल में प्रथम, तथा बाद में ऐल्बर्ट स्कूल में भरती हुए। सन् 1879 में एंट्रेंस परीक्षा पास करके इन्होंने कालेज की पढ़ाई मेट्रॉपालिटन इंस्टिट्यूट में आरम्भ की, पर विज्ञान के विषयों का अध्ययन करने के लिये इन्हें प्रेसिडेंसी कालेज जाना पड़ता था। यहाँ इन्होंने भौतिकी और रसायन के सुप्रसिद्ध विद्वान् सर जॉन इलियट और सर ऐलेक्जैंडर पेडलर से शिक्षा पाई, जिनके संपर्क से इनके विज्ञानप्रेम में वृद्धि हुई।
सन् 1882 में गिल्क्राइस्ट छात्रवृत्ति प्रतियोगिता की परीक्षा में सफल होने के कारण विदेश जाकर पढ़ने की आपकी इच्छा पूरी हुई। इसी वर्ष आप एडिनबरा विश्वविद्यालय में दाखिल हुए, जहाँ अपने छह वर्ष तक अध्ययन किया। इनके सहपाठियों में रसायन के सुप्रसिद्ध विद्वान् प्रोफेसर जेम्स वाकर एफ. आर. एस., ऐलेक्जैंडर स्मिथ तथा हफ मार्शल आदि थे, जिनके संपर्क से रसायनशास्त्र की ओर आपका विशेष झुकाव हुआ। इस विश्वविद्यालय की केमिकल सोसायटी के ये उपसभापति भी चुने गए। सन् 1887 में आप डी. एस.सी. की परीक्षा में सम्मानपूर्वक उत्तीर्ण हुए। तत्पश्चात् आपने इंडियन एडुकेशनल सर्विस में स्थान पाने की चेष्टा की, पर अंग्रेजों की तत्कालीन रंगभेद की नीति के कारण इन्हें सफलता न मिली। भारत वापस आने के पश्चात् प्रांतीय शिक्षा विभाग में भी नौकरी पाने के लिये इन्हें एक वर्ष तक प्रतीक्षा करनी पड़ी। अंतत: प्रेसिडेंसी कालेज में आप असिस्टेंट प्राफेसर के सामान्य पद पर नियुक्त किए गए, जबकि इनसे कम योग्यता के अंग्रेज ऊँचे पदों और कहीं अधिक वेतनों पर उसी कालेज में नियुक्त थे। आपने जब इस अन्याय का शिक्षा विभाग के तत्कालीन अंग्रेज-डाइरेक्टर से विरोध किया, तो उसने व्यंग किया कि "यदि आप इतने योग्य कैमिस्ट हैं तो कोई व्यवसाय क्यों नहीं चलाते?" इन तीखे शब्दों का ही प्रभाव था कि राय महोदय ने आगे चलकर सन् 1892 में 800 रूपए की अल्प पूँजी से, अपने रहने के कमरे में ही, विलायती ढंग की ओषधियाँ तैयार करने के लिये बंगाल कैमिकल ऐंड फार्मास्युटिकल वक्र्स का कार्य आरंभ किया, जो प्रगति कर आज करोड़ों रूपयों के मूल्य का कारखाना हो गया है और जिससे देश में इस प्रकार के अन्य उद्योगों का सूत्रपात हुआ है।
दुर्बल और क्षीणकाय होते हुए भी, संयमित तथा कर्मण्य जीवन के कारण, आपने 83 वर्ष की दीर्घ आयु पाई। 16 जून 1944, को आपका निधन हुआ।
बाल्यकाल से मेधावी
"होनहार बिरवान के होत चीकने पात", यह कहावत आचार्य राय पर पूरी तरह खरी उतरती है। बारह वर्ष की आयु में, जब बच्चे परियों की कहानी का आनंद लेते हैं, उन्हें गैलीलियो और सर आइजक न्यूटन जैसे वैज्ञानिकों की जीवनियां पढ़ने का शौक था। विज्ञान से इसी लगाव के कारण एफ.ए. के पाठ्यक्रम में भी उनका पूरा ध्यान रयासन शास्त्र के अध्ययन पर ही रहता था, जिसके गहन अध्ययन के लिए वे प्रेसीडेंसी कालेज में भी रसायन के व्याख्यान सुनने के लिए जाते रहते थे। अपनी मेहनत और अध्यवसाय के बल पर उन्होंने एफ.ए. के साथ ही इंग्लैण्ड के एडिनबरा विश्वविद्यालय की "गिलक्रस्ट स्कालरशिप" परीक्षा भी पास की और १८८२ में वे बी.एस.सी. के छात्र बनकर एडिनबरा गए। उल्लेखनीय है कि उनके साथ केवल एक अन्य भारतीय ही इसमें सफल हो सका था। यह एक सुखद संयोग ही था कि इंग्लैण्ड पहुंचने पर उनका स्वागत भविष्य के महान वैज्ञानिक जगदीश चंद्र बसु ने किया और एडिनबरा विश्वविद्यालय में प्रवेश लेने से पहले कुछ समय तक आचार्य उनके मेहमान रहे।
शिक्षक धर्म का पूर्ण अनुपालन
इसी विश्वविद्यालय में रसायन शास्त्र का अध्ययन करते हुए उन्होंने १८८७ में डाक्टर ऑफ साइंस की उपाधि प्राप्त की। इसके बाद भी "होप प्राइज स्कालरशिप" पाकर वे वहीं पर एक वर्ष तक शोध करते रहे। १८८८ में जब वे भारत लौटे तो यहां रसायन का उच्च अध्ययन प्रारंभ हो रहा था। एक वर्ष के अंतराल के बाद उनकी नियुक्ति प्रेसीडेंसी कालेज के रसायन विभाग में सहायक प्रवक्ता (असिस्टेंट प्रोफेसर) के पद पर हो गई। यहां वे निरन्तर शोध करते रहे और प्रवक्ता (प्रोफेसर) एवं विभागाध्यक्ष बनने के बाद १९१६ में सेवानिवृत्त हुए। इसके उपरांत भी उन्होंने रसायन का क्षेत्र छोड़ा नहीं और कोलकाता विश्वविद्यालय के साइंस कालेज में प्रोफेसर के पद पर कार्य करते रहे। वे पहले भारतीय थे जिन्हें किसी विश्वविद्यालय में "प्रोफेसर" बनने का सम्मान प्राप्त हुआ था। यहां वे १९३६ तक सक्रिय रहे और बाद में भी १९४४ में अंतिम सांस लेने तक "एमेरिट्स प्रोफेसर" का पद सुशोभित करते रहे।
रसायन के लिए समर्पित जीवन
आचार्य राय एक समर्पित कर्मयोगी थे। उनके मन में विवाह का विचार भी नहीं आया और समस्त जीवन उन्होंने प्रेसीडेंसी कालेज के एक नाममात्र के फर्नीचर वाले कमरे में काट दिया। प्रेसीडेंसी कालेज में कार्य करते हुए उन्हें तत्कालीन महान फ्रांसीसी रसायनज्ञ बर्थेलो की पुस्तक "द ग्रीक एल्केमी" पढ़ने को मिली। तुरन्त उन्होंने बर्थेलो को पत्र लिखा कि भारत में भी अति प्राचीनकाल से रसायन की परम्परा रही है। बर्थेलो के आग्रह पर आचार्य ने मुख्यत: नागार्जुन की पुस्तक "रसेन्द्रसारसंग्रह" पर आधारित प्राचीन हिन्दू रसायन के विषय में एक लम्बा परिचयात्मक लेख लिखकर उन्हें भेजा। बर्थेलाट ने इसकी एक अत्यंत विद्वत्तापूर्ण समीक्षा "जर्नल डे सावंट" में प्रकाशित की, जिसमें आचार्य राय के कार्य की भूरि-भूरि प्रशंसा की गई थी। इससे उत्साहित होकर आचार्य ने अंतत: अपनी प्रसिद्ध पुस्तक "हिस्ट्री ऑफ हिन्दू केमिस्ट्री" का प्रणयन किया जो विश्वविख्यात हुई और जिनके माध्यम से प्राचीन भारत के विशाल रसायन ज्ञान से समस्त संसार पहली बार परिचित होकर चमत्कृत हुआ। स्वयं बर्थेलाट ने इस पर समीक्षा लिखी जो "जर्नल डे सावंट" के १५ पृष्ठों में प्रकाशित हुई।
अनुसन्धान
डाक्टर राय ने अपना अनुसंधान कार्य पारद के यौगिकों से प्रारंभ किया तथा पारद नाइट्राइट नामक यौगिक, संसार में सर्वप्रथम सन् 1896 में, आपने ही तैयार किया, जिससे आपकी अन्तरराष्ट्रीय प्रसिद्धि प्रारम्भ हुई। बाद में आपने इस यौगिक की सहायता से 80 नए यौगिक तैयार किए और कई महत्वपूर्ण एवं जटिल समस्याओं को सुलझाया। आपने ऐमोनियम, जिंक, कैडमियम, कैल्सियम, स्ट्रांशियम, वैरियम, मैग्नीशियम इत्यादि के नाइट्राइटों के संबंध में भी महत्वपूर्ण गवेषणाएँ कीं तथा ऐमाइन नाइट्राइटों को विशुद्ध रूप में तैयार कर, उनके भौतिक और रासायनिक गुणों का पूरा विवरण दिया। आपने ऑर्गेनोमेटालिक (organo-metallic) यौगिकों का भी विशेष रूप से अध्ययन कर कई उपयोगी तथ्यों का पता लगाया तथा पारद, गंधक और आयोडीन का एक नवीन यौगिक, (I2Hg2S2), तैयार किया तथा दिखाया कि प्रकाश में रखने पर इसके क्रिस्टलों का वर्ण बदल जाता है और अँधेरे में रखने पर पुनः मूल रंग वापस आ जाता है। सन् 1904 में बंगाल सरकार ने आपको यूरोप की विभिन्न रसायनशालाओं के निरीक्षण के लिये भेजा। इस अवसर पर विदेश के विद्धानों तथा वैज्ञानिक संस्थाओं ने सम्मानपूर्वक आपका स्वागत किया।
अन्य कार्य
विज्ञान के क्षेत्र में जो सबसे बड़ा कार्य डाक्टर राय ने किया, वह रसायन के सैकड़ों उत्कृष्ट विद्वान् तैयार करना था, जिन्होंने अपने अनुसन्धानों से ख्याति प्राप्त की तथा देश को लाभ पहुँचाया। सच्चे भारतीय आचार्य की भाँति डॉ॰ राय अपने शिष्यों को पुत्रवत् समझते थे। वे जीवन भर अविवाहित रहे और अपनी आय का अत्यल्प भाग अपने ऊपर खर्च करने के पश्चात् शेष अपने शिष्यों तथा अन्य उपयुक्त मनुष्यों में बाँट देते थे। आचार्य राय की रहन सहन, वेशभूषा इत्यादि अत्यन्त सादी थी और उनका समस्त जीवन त्याग तथा देशसेवा और जनसेवा से पूर्ण था।
सन् 1920 में आप इंडियन सायंस कांग्रेस के सभापति निर्वाचित किए गए थे। सन् 1924 में आपने इंडियन केमिकल सोसाइटी की स्थापना की तथा धन से भी उसकी सहायता की। सन् 1911 में ही अंग्रेज सरकार ने आपको सी. आई. ई. की उपाधि दी थी तथा कुछ वर्ष बाद "नाइट" बनाकर "सर" का खिताब दिया। इस तरह विदेशी सरकार ने अपनी पूर्व उपेक्षा का प्रायश्चित किया। अनेक देशी तथा विदेशी विश्वविद्यालयों तथा वैज्ञानिक संस्थाओं ने उपाधियों तथा अन्य सम्मानों से आपको अलंकृत किया था।
देशभक्ति सर्वोपरि
आचार्य प्रफुल्ल चंद्र राय एक जन्मजात देशभक्त थे। उनकी आत्मकथा में इसके प्रमाण स्थान-स्थान पर प्रकट हुए हैं। एडिनबरा में आधुनिक रसायन शास्त्र की शिक्षा ग्रहण करते समय वे बराबर इस बात की चिन्ता करते रहते थे कि विज्ञान के क्षेत्र में भारत योगदान क्यों नहीं कर रहा है। यहां १८८५ में उन्होंने एक निबन्ध प्रतियोगिता में भाग लिया जिसका विषय था- "भारत-गदर के पहले और बाद"। उन्होंने अपने लेख में अंग्रेजी राज की कटु आलोचना की। प्रतियोगिता के पश्चात उन्होंने यह लेख भारत के मित्र समझे जाने वाले ब्रिटिश सांसद जॉन ब्राइट को भेज दिया। ब्राइट ने लेख की बहुत प्रशंसा की। बाद में आचार्य ने इसे एक लघु पुस्तिका के रूप में प्रकाशित करवा दिया। प्रेसीडेन्सी कालेज में विद्यार्थियों को रसायन की कक्षा में व्याख्यान देते समय भी आचार्य प्रफुल्ल चन्द्र राय यह कहना नहीं भूलते थे कि "साइंस कैन वेट बट स्वराज कैन नाट" अर्थात्‌ विज्ञान प्रतीक्षा कर सकता है परन्तु स्वराज नहीं। १८९२ में उन्होंने इस देश की प्रथम रासायनिक उद्योग कम्पनी "बंगाल केमिकल्स एण्ड फार्मास्युटिकल्स वर्क्स" की स्थापना की जो आज भी बंगाल केमिकल्स के नाम से कार्यरत है। उन्हें भारतीय समाज से भी अत्यधिक प्रेम था। १९२२ के बंगाल के भीषण अकाल में आचार्य राय अपने सभी कार्यों को छोड़कर पीड़ितों की सहायता के लिए निकल पड़े। व्यक्तिगत प्रयासों से उन्होंने तीन लाख रुपये की सहायता राशि एकत्रित की। उनके आह्वान पर बंगाली ललनाओं ने महंगे रेशमी वस्त्र और आभूषण आदि सभी कुछ उनकी झोली में डाल दिए। उनके अथक प्रयासों को देखकर किसी ने सच ही कहा था कि यदि महात्मा गांधी दो प्रफुल्ल चन्द्र और उत्पन्न कर सकते तो भारत को स्वराज शीघ्र ही मिल जाता।
मातृभाषा से प्रेम
आचार्य राय को मातृभाषा से भी अत्यधिक प्यार था। वे विज्ञान सहित सभी विषयों के अध्यापन के लिए माध्यम के रूप में मातृभाषा का ही समर्थन करते थे। वे जीवन पर्यन्त बंगला भाषा और साहित्य के उन्नयन के लिए कार्य करते रहे। उनके लेख नियमित रूप से बसुमती और बंगबाणी में छपते रहते थे। इस बंगला प्रेम के कारण जनता ने उन्हें १९३१-३४ के लिए बंगीय साहित्य परिषद के अध्यक्ष पद पर आसीन किया। विज्ञान के छात्रों के लिए उन्होंने दो पुरस्कार भी प्रारम्भ किए, रसायन शास्त्र में 'नागार्जुन पुरस्कार' तथा वनस्पति एवं जंतु शास्त्र में 'आसुतोष मुखर्जी पुरस्कार'।
इतिहास से प्रेम
डॉ॰ राय को रसायन के सिवाय इतिहास से बड़ा प्रेम था। फलस्वरूप, इन्होंने 10-12 वर्षो तक गहरा अध्ययन कर हिंदू रसायन का इतिहास नामक महत्वपूर्ण ग्रंथ लिखा, जिससे आपकी बड़ी प्रसिद्धि हुई। इस पुस्तक द्वारा प्राचीन भारत के अज्ञात, विशिष्ट रसायन विज्ञान का बोध देश और विदेश के वैज्ञानिकों को हुआ, जिन्होंने डॉ॰ राय की बहुत प्रशंसा की। यूरोप की कई भाषाओं में इस पुस्तक के अनुवाद प्रकाशित हुए हैं तथा इसी पुस्तक के उपलक्ष्य में डरहम विश्वविद्यालय ने आपको डी. एस-सी. की सम्मानित उपाधि प्रदान की।
क्वेटी, अल्मोडा तहसील
क्वेटी, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
इस्वि, आदोनि मण्डल
इस्वि, आदोनि मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
सलेमपट्टी गाँव, हंडिया (इलाहाबाद)
सलेमपट्टी हंडिया, प्रयागराज, उत्तर प्रदेश स्थित एक गाँव है।
सिरमंडी
सिरमंडी एक गांव है जो स्वतंत्र भारत के राजस्थान राज्य और जोधपुर ज़िले तथा ओसियां तहसील में स्थित है। यह गांव इतना बड़ा भी नहीं है। २०११ की राष्ट्रीय जनगणना के अनुसार १८१७ है। सिरमंडी गांव का पिन कोड निम्न 342303 है तथा दूरभाष कोड 02922 है। यहां के लोग ज्यादातर खेती से ही गुजारा करते है क्योंकि ये ग्रामीण क्षेत्र है। गांव में सरकारी विद्यालय तथा निजी विद्यालयों की सुविधा भी है साथ ही गांव में डाकघर भी है।
गाड़ासरई
गाड़ासरई (Gadasarai) भारत के मध्य प्रदेश राज्य के डिंडौरी ज़िले में स्थित एक गाँव है। राष्ट्रीय राजमार्ग ४५ यहाँ से गुज़रता है।
दिनेश कुँवर पटेल
दिनेश कुँवर पटेल भारत के विश्व रिकॉर्ड धारक, एक वैज्ञानिक व शिक्षक हैं, जिन्होंने कृत्रिम बुद्धि युक्त विश्व की सर्वाधिक भाषाएं बोलने वाली महिलानुमा (Womanoid) मानवीय रोबोट शालू का निर्माण किया है |
प्रारंभिक जीवन
दिनेश, भारत के उत्तर प्रदेश के जौनपुर जिले के एक छोटे से गाँव में पैदा हुए और उनकी प्राथमिक शिक्षा भी इसी गाँव से हुई | बाद में उन्होंने इलाहाबाद विश्वविद्यालय से स्नातक की उपाधी प्राप्त की |
दिनेश की माता का नाम श्रीमती तारा देवी तथा पिता श्री देवराज पटेल है, जो कि एक सेवानिवृत अभियंता हैं |
भारत सरकार द्वारा
दिनेश को कार्मिक मंत्रालय (भारत सरकार), शिक्षा मंत्रालय (भारत सरकार), विज्ञान प्रसार, विज्ञान और प्रौद्योगिकी मंत्रालय (भारत सरकार), तथा वैज्ञानिक और औद्योगिक अनुसंधान परिषद (सीएसआईआर) (भारत सरकार) द्वारा प्रत्साहन व सम्मान प्राप्त हुए |
उच्च शिक्षा संस्थानों (HELs) द्वारा
दिनेश को देश के कई उच्च शिक्षा संस्थानों द्वारा सम्मानित किया गया | आई आई टी बॉम्बे के कंप्यूटर साइंस और इंजीनियरिंग विभाग के प्रोफेसर सुप्रतीक चक्रवर्ती ने पटेल को एक पत्र के माध्यम से रोबोट की सराहना की। पत्र में उन्होंने कहा कि यह वास्तव में एक महान विकास है। इस तरह के रोबोट का इस्तेमाल शिक्षा, मनोरंजन और कई अन्य क्षेत्रों में भी किया जा सकता है। शालू वैज्ञानिकों की अगली पीढ़ी के लिए एक प्रेरणा हो सकती है| साथ ही आई आई टी धनबाद, एन आई टी दुर्गापुर, के.जे. सोमैया कॉलेज ऑफ इंजीनियरिंग मुंबई, पी आई ई एम आर इंदौर, एस ए जी ई यूनिवर्सिटी भोपाल तथा अन्य कई संस्थानों के प्राध्यापकों ने पटेल के कार्य की सराहना की।
पुरस्कार/मान्यताएं
दिनेश को कई पुरस्कार/मान्यताएं प्राप्त हुई हैं, जैसे:
2008 रोमानियन ओपन
पुरुष एकल
गाइल्स सिमौन ने कार्लोस मोया को 6–3, 6–4 से हराया।
मिस्टर एक्स (2015 फ़िल्म)
मिस्टर एक्स (1957 फ़िल्म)
पौरोहित्य और संस्कार (हिंदू)
हिंदुओं के प्राचीनतम उपलब्ध ग्रंथ ऋग्वेद में पुरोहित का वर्णन है। उससे प्रतीत होता है कि उस काल में पौरोहित्य एक वर्गविशेष के हाथों में था जो देवताओं की कृपा प्राप्त कराने में माध्यम का कार्य करता था।
पुरोहित अधिकतर ब्राह्मण होते थे। इनमें से बहुत से राजाओं तथा धनीमानी व्यक्तियों के यहाँ धार्मिक कृत्य करो के लिये नियुक्त रहते थे। इन्हें काफी दानदक्षिणा मिलती थी और उसी पर इनका तथा इनके परिवारों का निर्वाह होता था। युद्धादि प्रसंगों में ये अपने राजाओं की सहायता भी करते थे तथा इन्हें प्राय: वैद्यक का भी ज्ञान होता था। ऋग्वेद के दसवें खंड में औषधोपचार के संबंध में मंत्र मिलते हैं। यक्ष्मा, आसन्नमृत्यु, संतानप्राप्ति, शत्रुनाश इत्यादि के उपचारों का इनमें वर्णन है। विवाह, मृतक संस्कार आदि संस्कार कराना भी पोरोहित्य के अंतर्गत आता था। इससे स्पष्ट है कि उस काल में पुरोहित का कार्यक्षेत्र मनुष्य के दैनंदिन जीवन को स्पर्श करने लग गया था।
मिस्टर एक्स (2015 फ़िल्म)
कहानी
रघु राम राठौड़ (इमरान हाशमी) और सिया वर्मा (अमायरा दस्तूर) एक दूसरे से बहुत प्यार करते हैं। सिया के पिता पिछले कई सालों से जेल में बंद हैं। रघु और सिया दोनों पुलिस के खुफिया एेंटी टेरेरिस्ट डिपार्टमेंट में एजेंट हैं। डिपार्टमेंट को अपने सूत्रों से खबर मिलती है राज्य के मुख्य मंत्री की जान को खतरा है। एटीडी का एसीपी (अरूणोदय सिंह) मुख्य मंत्री की सुरक्षा की जिम्मेदारी रघु को सौंपता है। हालात ऐसे बनते हैं कि एक मीटिंग में बतौर चीफ गेस्ट पहुंचे सीएम को रघु सभी के सामने अपनी गोलियों से भून डालता है। रघु को गिरफ्तार कर लिया जाता है और एक बंद पड़ी फैक्ट्री में ले जाया जाता है जहां हुए एक भीषण विस्फोट के बाद मीडिया में रघु के मारे जाने की खबर आती है। रघु इस हादसे के बाद भी बच जाता है लेकिन बुरी तरह से जले रघु के शरीर में रसायन की प्रतिक्रिया का ऐसा असर होता है कि रघु अदृश्य रहकर अपने दुश्मनों का सफाया करता है।
पौरोहित्य और संस्कार (हिंदू)
बाद में यज्ञ, यागादि कार्य भी पोरोहित्य में संमिलित हुए। ऋग्वेद में सोमयाग का वर्णन है। इसमें काफी संख्या में पुरोहितों की आवश्यकता होती थी। होतृ, पोतृ, प्रशास्तु, अध्वर्यु इत्यादि का कार्य पुरोहित ही किया करते थे। इनके अलावा कुलपुरोहित का भी वर्णन मिलता है। इसका कार्य राजा के कुलाचार संपन्न कराना होता था। विशेष यज्ञ यागादि के समय यह कार्य भी करता था। इस प्रकार हम यह देखते हैं कि वैदिक काल में पुरोहित को काफी महत्व प्राप्त था। वह देवताओं का पूजक होता था और स्तुति तथा बलि द्वारा यजमान के लिये देवताओं की कृपा प्राप्त कराने का प्रयत्न करता था।
मिस्टर एक्स (2015 फ़िल्म)
निर्माण
इस फ़िल्म के बारे में 2013 में बताया गया। इसमें इमरान हाशमी को मिस्टर एक्स के किरदार के लिए लिया गया।
पौरोहित्य और संस्कार (हिंदू)
ब्राह्मणों में पौरोहित्य के संबंध में अधिक विशद वर्णन मिलता है। ब्रह्मण साहित्य का काल ईसा पूर्व छठी शताब्दी का है। इस समय पुरोहित के कार्यक्षेत्र की रूपरेखा काफी स्पष्ट तथा विशद हो चुकी थी। भिन्न भिन्न भागों में भिन्न भिन्न संख्या में पुरोहितों की आवश्यकता होती थी। दैनिक अग्निहोत्र के लिये केवल एक अध्वर्यु की आवश्यकता होती थी। अग्न्याधेय तथा अग्निध के लिये अध्वर्यु के अलावा होतृ, मैत्रावरुण आदि 16 पुरोहितों की आवश्यकता होती थी। इनमें ब्रह्मा का महत्व सबसे अधिक होता था। यज्ञकार्य में कही त्रुटि न हो तथा संपूर्ण यज्ञ विधिपूर्वक निर्विध्न संपन्न हो इसका उत्तरदायित्व उसी पर होता था।
ब्राह्मणकाल में पुरोहित का महत्व काफी बढ़ा। अब वह राजा को उसके राजकार्य, न्यायाधिकरण इत्यादि में भी परामर्श देने लगा। शत्रुओं का दमन तथा राज्य का समृद्ध बनाने के कार्य भी उसने सँभाले। ऐतरेय ब्राह्मण के विवरण से स्पष्ट है कि उस काल में राजा अपने पुरोहित पर पूर्ण रूप से निर्भर रहता था। देवासुर संग्राम में जब देवताओं की पराजय होने लगी थी तो देव-पुरोहित बृहस्पति ने ही उसे सँभाला था तथा देवताओं को विजयश्री प्राप्त कराई थीं।
मिस्टर एक्स (2015 फ़िल्म)
प्रचार
इसके प्रचार के लिए इमरान हाशमी 17 अप्रैल 2015 को सीआईडी में मिस्टर एक्स के किरदार में ही गए और अपराधी को पकड़ कर सीआईडी की सहायता करते हुए दिखाया गया था।
पौरोहित्य और संस्कार (हिंदू)
इस समय तक पौरोहित्य आनुवंशिक हो चला था। पुरोहित को राजा से भी ऊँचा स्थान प्राप्त था। वहाँ भी जाता था वहाँ उसका बहुत आदर के साथ स्वागत होता था।
मिस्टर एक्स (2015 फ़िल्म)
गीत
इसमें अंकित तिवारी द्वारा गाये गए गाने को मार्च 2015 में प्रदर्शित किया गया। इस महेश भट्ट की पहली फ़िल्म है जिसमें उन्होने गाना गाया है।
पौरोहित्य और संस्कार (हिंदू)
उसे मिलनेवाली दानदक्षिणा की कोई सीमा नहीं थी। लोग याज्ञिकों को अपनी संपूर्ण संपत्ति तक का दान कर देते थे। यह दान सर्वश्रेष्ठ माना जाता था। ब्राह्मण की संपत्ति पर राजा का भी अधिकार नहीं होता था। ब्रह्महत्या सबसे बड़ा पातक माना जाता था। उसका प्रायश्चित केवल वाजपेय यज्ञ से ही होता था। लेकिन धोखेबाज ब्राह्मण के लोग बर्दाश्त नहीं करते थे। पंचविंश ब्राह्मण में उल्लेख है कि धोखेबाद ब्राह्मण को मृत्युदंड दिया जाता था। समाज में ब्राह्मण को जो विशेष स्थान प्राप्त था उसके बदले में उससे सदाचार, कर्तव्यपालन तथा कर्मकांड के ज्ञान की अपेक्षा की जाती थी।
ईसा पूर्व छठी शताब्दी से उपनिषदकाल प्रारंभ होता है। इस समय तक पुरोहित का कार्यक्षेत्र स्पष्ट रूप से निर्धारित हो चुका था। उसका कार्य याज्ञिक कार्य से भिन्न हो चुका था। वेदाध्ययन, यज्ञ तथा तपस्या का स्थान ज्ञानार्जन तथा अध्यापन ने ले लिया था और इसी प्रकार इस काल में गुरु-शिष्य-परंपरा अधिक सुदृढ़ होने लग गई थी। इसके फलस्वरूप तत्वज्ञान तथा दर्शन की भिन्न भिन्न परंपराएँ एक दूसरे से अलग होने लगीं और मत मतांतरों का उदय होने लगा। बौद्ध तथा जैन धर्मो की स्थापना हुई। इन धर्मो की पार्श्वपीठिका में नास्तिकता होने के कारण प्रारंभ में इनमें पौरोहित्य को कोई स्थान नहीं था। लेकिन धीरे धीरे इन धर्मो के अवलंबन करनेवालों के लिये आचार और व्यवहारों के नियम बनने लगे और भिन्न प्रकार के ही सही किंतु एक विशेष प्रकार के वर्ग की इन्हें भी आवश्यकता हुई जो लोगों को उनके कर्तव्याकर्तव्य का निर्देश दे सके। इस प्रकार इनमें भी पौरोहित्य ने जड़ पकड़ना प्रारंभ कर दिया।
पुराणों तथा संस्कृत साहित्य में वर्णित पुरोहित आधुनिक काल के पुरोहित के समान था। उसका कार्यक्षेत्र सीमित हो चुका था। इस काल में पौरोहित्य में उपनयन, विवाहादि संस्कार कराना, ग्राम पौरोहित्य अर्थात्‌ ग्रामवासियों की कुंडलियाँ बनाना, जुताई बोवाई आदि कृषिमुहूर्त निकालना, मंदिरों में पुजारी बनकर रहना आदि कार्य भी सम्मिलित हुए। आधुनिक काल में भी हम अनेक मंदिरों में पुरोहितों को पुजारी के रूप में प्रतिष्ठित देखते हैं। सिखों के गुरुद्वारों में हम ग्रंथी को देखते हैं। ये भी एक प्रकार से पुरोहित ही हैं।
आधुनिक काल में यज्ञ यागादि का महत्व बहुत ही कम हो चुका है। याज्ञिकों का वर्ग समाप्तप्राय है। अतएव पौरोहित्य में अब वैदिक यज्ञादि के स्थान पर मूर्तिपूजा, मकरसंक्रांति, वसंतपंचमी, होली, दीपावली जैसे धार्मिक उत्सवों को संपन्न कराना इत्यादि कार्यो ने प्रवेश प्राप्त कर लिया है। इस प्रकार वर्तमान हिंदू धर्म में पौरोहित्य विविध धार्मिक संस्कार, देवताओं का पूजन, कुलाचार तथा धार्मिक उत्सवों को संपन्न कराना, इन्हीं में सीमित होकर रह गया है।
विविध धार्मिक संस्कार
सृष्टि के प्रारंभिक समय से ही मनुष्य के हित के लिये तीन मार्ग प्रशस्त हैं। उन्हें ज्ञानमार्ग, कर्ममार्ग और भक्तिमार्ग कहते हैं। कर्ममार्ग के विधान का मूल स्रोत वेद है। प्रत्येक कर्म के लिये अलग अलग विधियाँ कही हैं। वेद के छह अंगों में से कल्प के द्वारा ये विधियाँ कही हैं। वेद के छह अंगो में से कल्प के द्वारा ये विधियाँ नियमित हैं। इनकी जानकारी श्रोतसूत्र, गृह्यसूत्र और शुल्बसूत्र प्रभृति ग्रंथों के द्वारा की जा सकती है। श्रोतसूत्र के द्वारा किए जानेवाले कर्म श्रोत एवं गृह्यसूत्र के द्वारा होनेवाले कर्म स्मार्त हैं। संस्कारों का विधान भी गृह्य सूत्रों का अनुसरण करता है।
इन विधानों में पुरोहित की अपेक्षा होती है। विधि के अनुकूल किए हुए अनुष्ठानों से ही ऐहिक एवं आमुष्मिक फल की प्राप्ति कही गई है। सम्‌ पूर्वक कृं्‌ा धातु से घं्‌ा प्रत्यय करने का संस्कार शब्द व्युत्पन्न होता है। यहाँ संस्कार से शुद्धि की धार्मिक क्रिया एवं व्यक्ति के दैहिक और बौधिक आध्यात्मिक परिष्कार के निमित्त विधेय अनुष्ठानों से है।
प्रमुख संस्कारों के नाम इस प्रकार हैं : गर्भाधान, पुसवन, सीमन्तोन्नयन, जातकर्म, नामकरण, निष्क्रमण, अन्नप्राशन, चूडाकर्म, कर्णवेध, उपनयन, वेदारंभ, केशांत, समावर्तन, विवाह और अंत्येष्टि। इन संस्कारों का कराना पुरोहित का ही काम है। संस्कारों का संक्षिप्त विवरण इस प्रकार है :
गर्भाधान
क्षेत्र या गर्भ के निमित्त यह संस्कार विहित है। प्रथम गर्भ के समय इसके करने का विधान है। स्त्री के प्रथम वार ऋतुस्नाता होने पर षष्ठ या अष्टम दिन यह संस्कार करना चाहिए।
पुंसवन
गर्भ के चिह्न जब प्रकट हों तब तीसरे मास में यह संस्कार गर्भ के निमित्त है। इसमें गर्भिणी स्त्री के दक्षिण नासारध्रं में लक्षमणा, सोम, वटशुंग और सहदेवी का रस छोड़ा जाता है।
सीमंतोन्नयन
षष्ठ के अष्टम मास पर्यंत यह संस्कार प्रशस्त है। गर्भ को सुसंस्कृत होने के लिये यह संस्कार किया जाता है। इससे पूतना और राक्षसी की बाधा नहीं होती। पति गर्भवती पत्नी को औदुंबर की माला पहनाता है। साही के कांटे से केशों का उन्नयन करता है।
प्यार का पहला नाम - राधा मोहन
प्यार का पहला नाम राधा मोहन प्रतीक शाह द्वारा निर्देशित एक भारतीय हिंदी भाषा की रोमांटिक ड्रामा टेलीविजन श्रृंखला है। स्टूडियो एलएसडी प्राइवेट लिमिटेड के तहत प्रतीक शर्मा द्वारा निर्मित। इसका प्रीमियर 2 मई 2022 को ज़ी टीवी पर हुआ और डिजिटल रूप से ज़ी5 पर स्ट्रीम हुआ। यह ज़ी तमिल की सीरीज़ यारदी नी मोहिनी की आधिकारिक रीमेक है। इसमें मोहन के रूप में शब्बीर अहलूवालिया और राधा के रूप में निहारिका रॉय हैं।
पौरोहित्य और संस्कार (हिंदू)
जातकर्म
शिशु के जन्म होने पर यह संस्कार करना चाहिए। पिता नवजात शिशु का सुवर्णशलाका से मधु और धृत चटाता है। संतान को दीर्घजीवी होने के लिये उसके कान में मंत्र पाठ भी किया जाता है।
प्यार का पहला नाम - राधा मोहन
सारांश
मोहन की पहली पत्नी की मृत्यु हो जाती है और उसकी बेटी गुनगुन उसे अपनी माँ का हत्यारा मानती है जबकि राधा मोहन से प्यार करती है और उसे अपनी प्रेरणा मानती है। मोहन की पहली पत्नी तुलसी की आत्मा को मोक्ष नहीं मिला है और वह अपने घर में भटक रही है और हर मोड़ पर अपनी बेटी गुनगुन की रक्षा करती है। मोहन की सौतेली माँ कादंबरी उससे दोबारा शादी करना चाहती है और वह अपनी भतीजी दामिनी को मोहन से शादी करने के लिए चुनती है लेकिन दामिनी मोहन से उसके धन के लिए शादी करना चाहती है। मोहन अपनी मां की खातिर दामिनी से शादी करने के लिए तैयार हो जाता है। इस बीच, राधा गुनगुन की जान बचाती है और राधा एक अतिथि के रूप में मोहन के घर पर रहती है।
पौरोहित्य और संस्कार (हिंदू)
नामकरण
जनानाशौच की निवृत्ति होने पर ग्यारहवें दिन यह संस्कार करना चाहिए। इसमें नक्षत्र, मास, कुलदेव और लौकिक इस प्रकार शिशु के चार तरह के नाम निर्धारित किए जाते हैं।
निष्क्रमण
जन्म के बारहवें दिन से चतुर्थ मास पर्यंत यह संस्कार विहित है। पिता शिशु को गोद में लेकर घर से बाहर आता है और सूर्यदर्शन कराता है।
अन्नप्राशन
षष्ठ मास में यह संस्कार होता है। इस संस्कार के द्वारा बालक प्रथम बार अन्न खाता है। इसमें माता और शिशु दोनों का हित है।
चूड़ाकरण
जन्म से प्रथम, तृतीय या पंचम वर्ष इस संस्कार का समय है। इससे आयुष्य और कल्याण की प्राप्ति होती है। पिता बालक के केश काटने का संस्कार करता है। उसी अभिमंत्रित छुरे से नापित द्वारा बाल काटे जाते हैं। इसी संस्कार के द्वारा शिखा रखने का श्रीगणेश होता है। कटे हुए केश प्राय: नदी या तालाब के किनारे भूमि में गाड़ दिए जाते हैं।
उपनयन
इसी संस्कार के द्वारा बालक वेदाध्ययन का अधिकारी होता है। अब से वह द्विज कहलाता है। ब्राह्मण आठवें, क्षत्रिय ग्यारहवें और वैश्य तेरहवें वर्ष उपनीत होना चाहिए। इनका क्रमश: शाण, क्षौम और ऊर्णावस्त्र होना चाहिए। यदि कार्पास वस्त्र हो तो उसका वर्ण क्रमश: पालाश, औडुंबर और वैणुक हों। उपनीत होने पर इन्हें ब्रह्मचारी के नियमों का पालन करना चाहिए।
वेदारंभ
शुभ मुहूर्त में इसका प्रारंभ हो। प्रथम अपनी समस्त शाख का अध्ययन करना चाहिए। अनंतर अन्य शाखाऍ भी पढी जा सकती हैं।
समावर्तन
इस संस्कार के द्वारा छात्र गुरुकुल की पढ़ाई समाप्त कर अपने घर आता है। चौबीसवें वर्ष यह संस्कार करना चाहिए। इसी संस्कार में छात्र गुरु को दक्षिण देता है। ब्रह्मचारी स्नान करके दंड और मेखला प्रभृति जल में विसर्जित करता है। नवीन वस्त्र पहनता है और अपने घर वापस लौटता है।
विवाह
अपत्नीक व्यक्ति अयज्ञीय और सामाजिक एवं धार्मिक कृत्यों में हीन है। इसके ब्राह्म, दैव, आर्ष, प्राजापत्य, आसुर, गांधर्व, राक्षस और पैशाच आठ भेद हैं। इसका समय वर के लिये चौबीसवाँ वर्ष और कन्या के लिये रजादर्शन से पूर्व का है। इसका प्रारंभ वाग्दान से होता है। शुभ समय और सुसज्जित मंडप में वर का मधुपर्कार्चन होता है। गोत्रोच्चार के अनंतर पिता कन्यादान करता है। यहाँ धर्म, अर्थ और काम का तुम्हारे बिना आचरण नहीं करूंगा, यह वर की वधू से प्रतिज्ञा, सप्तपदी और अश्मारोहण महत्व के हैं।
समार्ताधान
विवाह के अनंतर क्रमप्राप्त स्मार्ताधान है। इसे सपत्नीक व्यक्ति कर सकता है। पंचांग विधान के अनंतर स्मार्ताधान का संकल्प होता है। इसमें पति, पत्नी मंथन करके अरणी से अग्नि प्रकट करे हें। यह अग्नि को वृत्ताकार तथा परिधि युक्त खर (कुंड) में स्थापित करते हैं। शास्त्रों में योग की इक्की नाम (1) औपासन होम, (2) वैश्वदेव, (3) पार्वण, (4) अष्टाश्राद्ध, (5) मासिकश्राद्ध, (6) श्रमणाकर्म और (7) शूलगव हैं।
औपासन होम
सायंकाल और प्रात:काल स्मार्ताग्नि पर किया जानेवाला हवन औपासन होम है। इसमें सायंकाल और प्रात:काल के देवता क्रमश: अग्नि और सूर्य हैं। दोनों ही समय के द्वितीय देवता प्रजापति हैं। इसके लिये हविर्द्रव्य आज्य प्रशस्त है।
वैश्वदेव
प्रात:कालीन कृतय के अनंतर वैश्वदेव करना चाहिए। यह दैनिक कृति है। इसमें स्मार्ताग्नि पर आहुति की जाती है। समस्त देवताओं और पितरों को बलिप्रदान भी होता है।
अष्टकाश्राद्ध
मार्गशीर्ष, पौष एवं वर्षा की अष्टमी को यहा श्राद्ध विहित है। इनका नाम क्रमश: ऐंद्री, वैश्वदेवी, प्राजापत्या और पित्र्या है। इनमें उपर्युक्त देवताओं के निमित्त अनुष्ठान किया जाता है।
मासिश्राद्ध
पितरों के उद्देश्य से यह प्रति मास किया जाता है। इसमें पितरों के लिये पिंडदान होता है। यह कृत्य अपसव्य से होता है।
श्रमणाकर्म
इस अनुष्ठान में सायंकाल के समय सर्प को बलि दी जाती है। इस कृत्य को श्रावण की पौर्णमासी को करने का विधान है।
शूलगव
इसमें रुद्र देवता के प्रीत्यर्थ मीमांस का हवन विहित है। कलियुग में गोमांस का उपयोग निषिद्ध है। जिस शाखा में गोमांस का प्रतिनिधि अन्य द्रव्य कहा है वे लोग अभी भी इसका अनुष्ठान करते हैं।
श्रौताधान
स्मार्ताग्नि के परिग्रह के अनंत यह श्रौताधान किया जाता है। श्रोताग्नि के परिग्राह को अग्निहोत्री कहते हैं। 'अग्निहोत्रं जुहुयात्‌ स्वर्गकाम:' इस श्रुति के अनुसार द्विज के लिये यह नित्य कर्म है। श्रौतयागों को करने के लिये श्रौताधान अनिवार्य है। इस आधान का समय अमावस्या या पूर्णिमा कहा है। श्रौताधान से पूर्व अग्निहोत्रशाला निर्मित हो जानी चाहिए। इस यज्ञशाला में गार्हपत्य, दक्षिणाग्नि और आह्वनीय ये तीन त्रेताग्नि और सभ्य ये चार श्रौताग्नि और आवसध्य नामक स्मार्ताग्नि इस प्रकार पाँच अग्नि होते हैं। अग्निहोत्री को एक बार अग्नि के परिग्रह के अनंतर यावज्जीवन उसकी उपासना करनी होती है।
सप्तहविः संस्था
परिगृहीत अग्नि पर ही सप्तहविझः संस्थाओं का अनुष्ठान किया जा सकता है। एतदर्थ उस परिगृहीत अग्नि के संरक्षणार्थ सर्वदा सावधान रहना आवश्यक है। अग्नि के शांत होने पर पुन: मंथन द्वारा अग्नि को प्रकट करना होता है। उन सात हवि: संस्थाओं के नाम इस प्रकार हैं। (1) अग्निहोत्र हवन, (2) दर्शपौर्णमास याग, (3) आग्रयण याग, (4) चातुर्मास्य याग, (5) निरूढपशुबंध, (6) सौत्रामणी और (7) पिंडपितृ यज्ञ।
अग्निहोत्र हवन
इसका अनुष्ठान सायंकाल और प्रात:काल क्रमश: सूर्यास्त और सूर्योदय के समय होना चाहिए। इसका प्रारंभ सायंकाल से विहित है। दोनों समय का हविर्द्रव्य और हवनकर्त्ता एक ही होना चाहिए। इसमें गार्हपत्य, दक्षिणाग्नि और आह्वनीय संज्ञक अग्नि पर आज्य की आहुति होती है। हवनकाल में अग्निहोत्री अग्गीषोम और अग्नीषोम हैं। दर्शयाग के देवता अग्नि, विष्णु और इंद्राग्नी कहे गए हैं।
दशंपौर्णमास याग
प्रतिपक्ष यह अनुष्ठान होता है। इसका प्रारंभ पौर्णमास याग से है। इसमें अग्निहोत्री, उसकी पत्नी तथा ब्रह्मा, होता, अध्वर्यु और अग्न्ध्रीा ये चार ऋत्विज होते हैं। हवनीय द्रव्य पुरोडाश और आज्य है। पौर्णमासयाग के देवता अग्नि अग्गीषोम और अग्नीषोम हैं। दर्शयाग के देवता अग्नि, विष्णु और इंद्राग्नी कहे गए हैं।
आग्रयणोष्टि
इसका अनुष्ठान शरद्, वसंत, वर्षा और ग्रीष्म ऋतु में कहा गया है। वर्ष से चार बार इसका अनुष्ठान कहा है। इसके देवता इंद्राग्नी, विश्वेदेवा और द्यावापृथिवी हैं। हवननीय द्रव्य पुरोडाश एवं चरु है। इसके ऋत्विज पौर्णमास याग के समान चार होते हैं।
चातुर्मास्ययाग
वैश्वदेव, वरुणप्रघास, साकमेघ और शुनासीरीय ये चार इसके पर्व हैं। चार चार मास के अनंतर इसका अनुष्ठान होता है। इसमें ऋत्विजों की संख्या पाँच कही गई है।
निरूढपशुबंध
प्रति वर्ष वर्षा ऋतु में इसका अनुष्ठान करना चाहिए। इसके प्रधान देवता इंद्राग्नी, सूर्य या प्रजापति हैं। इस याग में ऋत्विजों की संख्या छह होनी चाहिए।
सोत्रामणी याग
इंद्र देवता के निमित्त इस याग को करने का विधान है। इस याग में तीन पशुओं का आलभन होता है। यहाँ छह ऋत्विजों की आवश्यकता होती है। यहाँ हवि: संस्थाएँ समाप्त होती हैं।
सप्तसोम संस्था
इनके नाम इस प्रकार कहे गए हैं: (1) अग्निष्टोम, (2) अत्यग्निष्टोम, (3) उक्थ्य, (4) षोडशी, (5) वाजपेय, (6) अतिरात्र और (7) अप्तोर्याम।
अग्निष्टोम
इन सात संस्थाओं में सोमलता का उपयोग होता है। इनमें प्रत्येक में प्रधान ऋत्विज सोलह होते हैं। अग्निष्टोम याग में यजमान और पत्नी की दीक्षा होती है। ये पाशुक याग हैं। यहाँ से ऋग्वेद, यजुर्वेद और सामवेद का उपयोग होता है। इन्हीं यागों में शास्त्रपाठ और स्तोत्र पाठ सुने जा सकते हैं। अग्निचयन याग भी महत्वपूर्ण है जिसमें कि इष्टकाओं द्वारा विशेष प्रकार की चिति का निर्माण होता है। श्रौतायागों में अश्वमेघयाग, राजसूययाग इत्यादि अनेक याग हैं जो प्राचीन समय में राजाओं द्वारा संपादित किए जाते थे।
अंतेयेष्टि
समस्त आहिताग्नि की अंत्येष्टि का विधान महत्वपूर्ण है। पति या पत्नी इन दोनों में जिसकी प्रथम मृत्यु होती है। उसक साथ यह विधान किया जाता है। उसका दाह उसी अग्नि से होता है जिस अग्नि का वह उपासक था। याग के समस्त पात्र उसके साथ चिता में रख देने चाहिए। इस विधान के अनंतर यहीं पर उसकी उपासना समाप्त होती है।
इन कर्मकांडों के अतिरिक्त तांत्रिक कर्मकांड भी कहे गए हैं। इन अनुष्ठानों का विधान तांत्रिक ग्रंथों ने विस्तारपूर्वक किया है। परंपरा से संबद्ध कर्मकांडों का वर्णन परंपरा के ग्रंथों में पाया जाता है।
साधारण अवकल समीकरण के हल की संख्यात्मक विधियाँ
साधारण अवकल समीकरणों के हल की संख्यात्मक विधियाँ उन समीकरणों का भी हल दे सकतीं हैं जो वैश्लेषिक रीति से सम्भव नहीं होते। कभी-कभी इसे 'संख्यात्मक समाकलन' भी कहते हैं (यद्यपि 'संख्यात्मक समाकलन' का मतलब संख्यात्मक रीति से निश्चित समाकल का मान निकालना भी होता है।)।
इसके लिये बहुत सी विधियाँ हैं जिनकी अपने-अपने गुण और अवगुण हैं। इनसे मिलने वाला हल यथार्थ (exact) नहीं होता किन्तु सन्निकट मान (एप्रॉक्सिमेट वैल्यू) देता है। हाँ इस हल को यथार्थ हल के जितना निकट ले जाना आवशयक हो, उतना निकट ले जाया जा सकता है।
समस्या
प्रथम ऑर्डर के अवकल समीकरण का हल वस्तुतः एक आरम्भिक मान समस्या (Initial value problem) है जिसका स्वरूप निम्नलिखित होता है-
प्राक्कलन-संशोधन विधि
इस विधि को 'प्रेडिक्टर-करेक्टर विधि' भी कहते हैं। इसमें एक स्पष्ट विधि (प्रेडिक्टर) द्वारा पहले एक सन्निकट (approx value) निकालते हैं और फिर दूसरी अस्पष्ट विधि (करेक्टर) का उपयोग करते हुए अधिक शुद्ध मान निकाला जाता है।
नोरा अल काबी
शिक्षा
अल काबी ने अपनी स्कूली शिक्षा अबू धाबी और पेंसिल्वेनिया। में प्राप्त की  उन्होंने 2001 में संयुक्त अरब अमीरात विश्वविद्यालय से प्रबंधन सूचना प्रणाली में कला स्नातक प्राप्त किया।  2011 में उन्होंने लंदन बिजनेस स्कूल से कार्यकारी नेतृत्व कार्यक्रम पूरा किया।